Advokaadibüroo SORAINEN

Advokaadibüroo SORAINEN on äriõigusele spetsialiseerunud advokaadibüroo, mis tegutseb Eestis, Lätis, Leedus ja Valgevenes. 1995. aastal rajatud büroos töötab üle 400 advokaadi, juristi ja maksukonsultandi, kes tegelevad äriõiguse ja maksundusega.

Ajalugu
1995: 6. septembril asutas Aku Sorainen Tallinnas advokaadibüroo SORAINEN. 
1997: augustis avati teine kontor Riias. 
1999: jaanuaris avas SORAINEN oma kolmanda kontori Vilniuses, hõlmates nüüd kõiki kolme Balti riiki. 
2006: märtsis sai SORAINENist esimene advokaadibüroo Balti riikides, kus rakendatakse ISO 9001 standarditele vastavat sertifitseeritud kvaliteedijuhtimissüsteemi.
2008: märtsis avati neljas kontor Minskis, olles esimene Baltikumi advokaadibüroo, kes oma tegevuse Valgevenesse laiendas. 
2009: detsembris sai SORAINENi Valgevene kontorist esimene ISO sertifikaadiga Valgevene advokaadibüroo ning üks esimesi ISO sertifikaadiga teenusettevõtteid Valgevenes.

Valdkonnad
SORAINEN nõustab kliente järgmistes õigusvaldkondades:
Ehitusõigus
Energeetika ja üldhuviteenused
Erakapital (private equity)
Erastamine
Finantsteenused ja -regulatsioon
Infotehnoloogia ja andmekaitse
Infrastruktuur ja tururegulatsioon
Intellektuaalne omand 
Investeerimisfondid ja -struktuurid ning pensionifondid
Investeeringute soodustamine
Kapitaliturud
Kaubandus ja vahendus 
Keskkonnaõigus
Kindlustus
Kinnisvaraõigus
Konkurentsiõigus 
Maksu- ja tolliõigus 
Pangandus
Projektide finantseerimine ning era- ja avaliku sektori partnerlus (PPP)
Ravimi- ja tervishoiuõigus
Restruktureerimine, saneerimine ja pankrotiõigus
Riigihanked
Telekommunikatsioon
Transpordi- ja mereõigus 
Tööõigus
Vaidluste lahendamine
Ühinemised ja ülevõtmised (mergers & acquisitions)
Ühinguõigus

Kliendid
Alates 1995. aastast on SORAINEN teenindanud rohkem kui 8000 klienti Baltikumis ja Valgevenes, enam kui 37 000 nõustamiskaasusega, mille seas on üle 600 M&A tehingu ning esimesed olulisemad erastamistehingud Valgevenes. Büroo annab õigusabi ühinguõiguse, ühinemis- ja ülevõtmis- (M&A), erakapitali,  finantseerimis-, kinnisvara- ja muude äritehingute juures Baltikumis ja Valgevenes.

Viited

Välislingid
 Advokaadibüroo SORAINEN koduleht

Eesti advokaadibürood